**NEKUSTAMĀ ĪPAŠUMA NOMAS LĪGUMS**

Nr.

Līvānos, 202\_.gada \_\_.\_\_\_\_\_\_\_\_\_\_

**Līvānu novada pašvaldība**, reģ. Nr. 90000065595, Rīgas iela 77, Līvāni, Līvānu nov., (turpmāk-Iznomātājs), tās \_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar Pašvaldību likumu un Līvānu novada pašvaldības nolikumu no vienas puses, un

**[Nosaukums]**, reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, [adrese] (turpmāk-Nomnieks), tās \_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_\_\_\_, no otras puses (kopā un/vai atsevišķi turpmāk-Puses/Puse), pamatojoties uz Līvānu novada domes 202\_.gada \_\_.\_\_\_\_\_\_\_\_\_\_\_ lēmumu Nr.\_\_\_, noslēdz šādu līgumu (turpmāk-Līgums):

1. **Līguma priekšmets**
   1. Iznomātājs nodod, bet Nomnieks pieņem nomas lietošanā nekustamā īpašuma “Alejas”, kadastra numurs 7652 001 0086, daļu – zemes vienību ar kadastra apzīmējumu 7652 001 0086 0,9287 ha platībā un uz tās esošās nedzīvojamās ēkas :

2.1.1. būve ar kad. apz. 7652 001 0086 001 172,4 m2 platībā;

2.1.2. būve ar kad. apz. 7652 001 0086 002 43,9 m2 platībā;

2.1.3. būve ar kad. apz. 7652 001 0086 003 72,0 m2 platībā;

2.1.4. būve ar kad. apz. 7652 001 0086 004 49,5 m2 platībā,

2.1.5. būve ar kad. apz. 7652 001 0086 005 18,5 m2 platībā,

kas atrodas Kaiju ielā 14, Līvānos, Līvānu novadā (turpmāk-Nomas objekts).

1.2. Nomas objekta robežas iezīmētas Līgumam pievienotajā zemes robežu plānā (1.Pielikums).

1.3. Nomas objekta lietošanas mērķis - Nomnieka komercdarbības veikšana, jaunu darba vietu radīšana, iedzīvotāju veselīga dzīvesveida popularizēšana, fizisko aktivitāšu veicināšana atbilstoši Līvānu novada teritorijas plānojumā noteiktajam teritorijas izmantošanas mērķim (sportam un atpūtai aprīkotas dabas teritorijas (0503), tai skaitā daudzfunkcionāla tūrisma, atpūtas, viesnīcu, SPA kompleksu ierīkošana ar teritorijas labiekārtošanu).

1.4. Nomas objekts tiek nodots nomas lietošanā Nomniekam ar Nomniekam uzliekošu pienākumu:

1.4.1. radīt/nodrošināt 6 (sešas) darba vietas un saglabāt tās līdz pilnīgai projektā “Līvānu pilsētas ielas pārbūve uzņēmējdarbības attīstības veicināšanai” (Nr. 3.3.1.0/16/I/001) noteikto rezultātu sasniegšanai;

1.4.2. līdz 31.12.2024. investēt ne mazāk kā 498 240 (četri simti deviņdesmit astoņi tūkstoši divi simti četrdesmit) euro pašu nemateriālajos ieguldījumos un pamatlīdzekļos.

**2. Līguma darbības termiņš**

2.1. Līguma termiņš ir 30 (trīsdesmit) gadu no tā noslēgšanas brīža.

2.2. Pēc Līguma darbības beigām Iznomātājs lemj par tālāko Nomas objekta apsaimniekošanas un/vai attīstīšanas formu vai iespēju, ņemot vērā nākotnes teritorijas plānojuma un ilgtspējīgās Līvānu novada pašvaldības attīstības programmas, tajā skaitā Nomnieka nākotnes vīziju.

**3. Nomas maksa**

3.1. Nomnieks maksā Iznomātajam Nomas maksu par Nomas objektu \_\_\_\_\_\_\_ ([summa vārdos]) euro apmērā par vienu kalendāro mēnesī (turpmāk-Nomas maksa), un atbilstošas likmes pievienotās vērtības nodokli, kas kopā sastāda \_\_\_\_\_\_\_ ([summa vārdos]) euro.

3.2. Nomnieks Nomas maksu par kārtējo mēnesi samaksā līdz kārtējā mēneša 25. datumam.

3.3. Iznomātājam ir tiesības, nosūtot Nomniekam rakstisku paziņojumu, vienpusēji mainīt Nomas maksas apmēru bez grozījumu izdarīšanas Līgumā:

3.3.1. ja Centrālās statistikas pārvaldes sniegtais patēriņa cenu indekss attiecībā pret pēdējo Nomas maksas izmaiņas dienu pārsniedz 10 procentus. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;

3.3.2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos Nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;

3.3.3. reizi gadā nākamajam nomas periodam, ja ir mainījušies Iznomātāja Nomas objekta plānotie pārvaldīšanas izdevumi;

3.3.4. ja normatīvie akti paredz citu Nomas maksas apmēru vai Nomas maksas aprēķināšanas kārtību.

3.4. Iznomātājs vienpusēji pārskata Nomas maksas apmēru ne retāk kā Publiskas personas finanšu līdzekļu un mantas izšķērdēšanas likumā noteiktajā termiņā un maina Nomas maksu, ja pārskatītā nomas maksa ir augstāka par Nomas maksu.

3.5. Pārskatītā un mainītā nomas maksa stājas spēkā trīsdesmitajā dienā no dienas, kad attiecīgais paziņojums nosūtīts Nomniekam. Ja Nomas maksas noteikšanai pieaicina neatkarīgu vērtētāju un tā atlīdzības summu ir iespējams attiecināt uz Nomnieku, un Nomas maksa tiek palielināta, Nomnieks papildus Nomas maksai kompensē iznomātājam neatkarīga vērtētāja atlīdzības summu.

3.6. Nomas maksu nemaina, ja Nomnieka Nomas objektā veikto nepieciešamo un derīgo izdevumu apmērs, kas nav amortizēts (atpelnīts) līdz Nomas maksas pārskatīšanai, ir vienāds vai lielāks par pārskatītās Nomas maksas un noteiktās nomas maksas starpību.

3.7. Ja Nomnieks nepiekrīt pārskatītajam nomas maksas apmēram, Nomniekam ir tiesības vienpusēji atkāpties no Līguma, par to rakstiski informējot Iznomātāju vienu mēnesi iepriekš. Līdz Līguma izbeigšanai Nomnieks maksā Nomas maksu atbilstoši pārskatītajam nomas maksas apmēram.

3.8. Iznomātājam ir tiesības Līguma darbības laikā, pamatojoties uz Nomnieka ierosinājumu, samazināt Nomas maksu, ja nekustamā īpašuma tirgus segmentā pastāv Nomas objektu pieprasījuma un Nomas maksu samazinājuma tendence. Ja Nomas objektu izmanto saimnieciskai darbībai un samazinātas Nomas maksas piemērošanas gadījumā atbalsts Nomniekam kvalificējams kā komercdarbības atbalsts, Nomas maksu nosaka atbilstoši neatkarīga vērtētāja noteiktajai tirgus Nomas maksai. Nomas maksu nesamazina pirmo trīs gadu laikā pēc Līguma noslēgšanas.

3.9. Nomnieks patstāvīgi maksā nekustamā īpašuma nodokli par Nomas objektu, kā arī maksā par tā uzturēšanai nepieciešamajiem pakalpojumiem (piemēram, siltumenerģija, dabasgāzes piegāde, ūdensapgāde un kanalizācijas pakalpojumu nodrošināšana, sadzīves atkritumu izvešana), elektroenerģiju, sakaru pakalpojumiem.

**4. Apliecinājumi**

4.1. Iznomātājs apliecina, ka ir vienpersonisks Nomas objekta īpašnieks, ka arī to, ka Nomas objekts nav ieķīlāts, iznomāts, nodots lietošanā vai valdījumā jebkurai citai personai vai citādi apgrūtināts ar lietu vai saistību tiesībām un nepastāv nekādi Iznomātājam zināmi šķēršļi noslēgt Līgumu un iznomāt Nomas objektu Nomniekam.

4.2. Iznomātājs nodrošina, ka Nomnieks var netraucēti piekļūt Nomas objektam un izmantot to visa Līguma darbības laikā. Iznomātājam nav tiesību ierobežot Nomnieka ar Līgumu piešķirtās tiesības uz Nomas objektu vai tā daļu, kā arī iejaukties Nomnieka saimnieciskajā darbībā.

4.3. Nomnieks apliecina, ka līdz 31.12.2024. veiks investīciju ieguldījumu 498 240 (četri simti deviņdesmit astoņi tūkstoši divi simti četrdesmit) eiro apmērā un radīs/nodrošinās ne mazāk kā 6 (sešas) jaunas darba vietas un saglabās tās līdz pilnīgai projektā “Līvānu pilsētas ielas pārbūve uzņēmējdarbības attīstības veicināšanai” (Nr. 3.3.1.0/16/I/001) noteikto rezultātu sasniegšanai.

**5. Tiesības un pienākumi**

5.1. Nomniekam ir pienākums:

5.1.1. maksāt Iznomātājam par Nomas objektu tā noteikto Nomas maksu un nekustamā īpašuma nodokli atbilstoši Iznomātāja izsniegtajiem rēķiniem.

5.1.2. uzturēt Nomas objektu kartībā atbilstoši sanitārās, ugunsdrošības, vides jomas regulējošajiem normatīvajiem aktiem un Iznomātāja likumīgajām norādēm;

5.1.3. lietot Nomas objektu tikai Līgumā paredzētajiem mērķiem, ievērojot tiesību aktu prasības;

5.1.4. līdz 31.12.2024. veikt investīcijas 498 240 (četri simti deviņdesmit astoņi tūkstoši divi simti četrdesmit) euro apmērā un radīt ne mazāk ka 6 (sešas) jaunas darba vietas un tās saglabāt līdz pilnīgai projektā “Līvānu pilsētas ielas pārbūve uzņēmējdarbības attīstības veicināšanai” (Nr. 3.3.1.0/16/I/001) noteikto rezultātu sasniegšanai;

5.1.5. līdz katra gada 30. martam, iesniegt pārskatu par iepriekšējā gada veikto investīciju ieguldījumu (veids, apmērs, tās apraksts) Nomas objektā;

5.1.6. Veicot būvdarbus, Nomniekam ir pienākums :

5.1.6.1. būvdarbu garantijas termiņu noteikt atbilstoši būves grupai un saskaņā ar normatīvo aktu prasībām. Būvdarbu garantijai jābūt spēkā arī tad, ja Līgums tiek izbeigts pirms garantijas termiņa beigām, un šajā gadījumā būves īpašnieks ir tiesīgs vērsties pie būvuzņēmēja ar prasību novērst garantijas termiņa laikā konstatētos būvdarbu trūkumus vai defektus. Nomnieka pienākums ir pirms būvdarbu uzsākšanas iesniegt Iznomātājam Nomnieka un būvuzņēmēja parakstītu apliecinājumu par minēto prasību izpildi;

5.1.6.2. veikt būvdarbus saskaņā ar normatīvajos aktos noteiktā kārtībā izstrādātu un saskaņotu (tai skaitā ar Iznomātāju) būvprojektu un Iznomātāja akceptētu izmaksu tāmi, būvdarbu izpildei piesaistot tikai būvuzņēmēju vai kvalificētus speciālistus, kas ir tiesīgi veikt attiecīgos būvdarbus;

5.1.6.3. viena mēneša laikā pēc būvdarbu pabeigšanas iesniegt Iznomātājam aktu par būves nodošanu ekspluatācijā, būves kadastrālās uzmērīšanas lietu, izpilddokumentāciju, tai skaitā izpildshēmas, izpildrasējumus, segto darbu un nozīmīgo konstrukciju aktus, atbilstības sertifikātus un deklarācijas par izmantotajiem materiāliem, uzstādīto iekārtu un mehānismu garantiju apliecinājumus un tehniskās pases, lietošanas un apkopes instrukcijas, iekārtu, sistēmu testēšanas un pārbaudes aktus un protokolus, apkalpojošā personāla apmācības instrukcijas un citus izpildu dokumentus. Nomniekam ir pienākums iesniegt Iznomātājam minēto izpilddokumentāciju arī tad, ja būvdarbi netiek pilnībā pabeigti un būvobjekts netiek nodots ekspluatācijā.

5.1.7. ievērot Nomas objekta lietošanas tiesību aprobežojumus, ja tādi tam ir zināmi;

5.1.8. ar savu darbību neizraisīt Nomas objekta applūšanu ar notekūdeņiem, tā pārpurvošanos vai sablīvēšanos, nepieļaut piesārņošanu ar atkritumiem un novērst citus Nomas objekta postošus un/vai stāvokļa pasliktināšanās procesus;

5.1.9. segt zaudējumus, kas radušies Iznomātājam vai trešajām personām Nomnieka darbības vai bezdarbības rezultātā;

5.1.10. atļaut Iznomātāja pilnvarotam pārstāvim, iepriekš saskaņojot ar Nomnieku, apsekot Nomas objektu;

5.1.11. nekavējoties atbrīvot Nomas objektu no Nomniekam piederošās kustamas mantas un/vai citām atdalāmajām lietām, izbeidzoties nomas attiecībām starp Pusēm, ja Puses nav vienojušās par citu kārtību.

5.2. Nomniekam ir tiesības:

5.2.1. netraucēti izmantot Nomas objektu atbilstoši Līguma 1.3. apakšpunktā paredzētajiem mērķiem;

5.2.2. nodot Nomas objektu vai tā daļu apakšnomā tikai ar Iznomātāja rakstveida piekrišanu. Ja Iznomātāja rakstveida piekrišana ir saņemta, apakšnomas līguma viens eksemplārs iesniedzams Iznomātājam saskaņošanai. Apakšnomas līguma termiņš nedrīkst pārsniegt Līguma darbības termiņu;

5.2.3. Līguma 5.1.4. apakšpunktā noteikto investīciju ieguldījumu un jaunradīto darba vietu skaitu samazināt tāda apjomā, kādā apakšnomnieks/i iegulda savā uzņēmējdarbībā, vai sadarbības partneri, kas gūst labumu no Nomas objekta infrastruktūras;

5.2.4. Prasīt Iznomātājam atlīdzināt Nomnieka veiktos izdevumus Nomas objektam, gadījumā, ja :

5.2.4.1. Iznomātājs vienpusēji atkāpjas no Līguma pirms termiņa, jo Nomas objekts Iznomātājam nepieciešams normatīvajos aktos noteikto publisko funkciju vai deleģēta valsts pārvaldes uzdevuma veikšanai un Nomnieks labticīgi pildījis Līguma saistības. Šādā gadījumā Nomnieks iesniedz Iznomātājam iesniegumu, būvdarbu izmaksu tāmes, darbu izpildes pārskatus, veikto darbu apmaksu apliecinošus dokumentus un citus Iznomātāja pieprasītos dokumentus. Pēc Iesnieguma un minēto dokumentu saņemšanas Iznomātājs atlīdzina Nomniekam neatkarīga vērtētāja uz Līguma izbeigšanas brīdi noteikto atlīdzināmo nepieciešamo un derīgo izdevumu apmēru.

5.2.5. reģistrēt Līgumu zemesgrāmatā, sedzot visus ar reģistrāciju saistītos izdevumus.

5.2.6. būvdarbus uzsākt pēc tam, kad Iznomātājs normatīvajos aktos noteiktajā kārtībā nodrošinājis būves tehnisko apsekošanu, tostarp būves fotofiksāciju.

5.2.7. Nomniekam aizliegts atsavināt trešajām personām vai apgrūtināt ar lietu tiesībām jebkādā to izpausmē Nomas objektu, tā daļu vai nākotnē radītos neatdalāmos ieguldījumus.

5.2.8. Ja Nomnieks nav ievērojis Līguma 5.1.6. un 5.2.6. apakšpunktā minētos nosacījumus, Nomniekam zūd tiesības uz nepieciešamo un derīgo izdevumu atlīdzināšanu. Nomniekam nav tiesību uz nepieciešamo un derīgo izdevumu atlīdzināšanu arī gadījumā, ja būvdarbi netiek pilnībā pabeigti un būvobjekts netiek nodots ekspluatācijā.

5.3. Iznomātāja pienākumi un tiesības.

5.3.1. Iznomātājam ir pienākums nodrošināt Nomniekam iespēju netraucēti lietot Nomas objektu un veikt tajā savu komercdarbību.

5.3.2. Iznomātājam ir pienākums kontrolēt Līguma izpildi un Līgumā noteikto mērķu sasniegšanu.

5.3.3. Iznomātājam ir tiesības, vismaz 3 (trīs) darba dienas iepriekš paziņojot Nomniekam, apmeklēt Nomas objektu, lai novērtētu tā stāvokli, Līgumsaistību izpildes kontroles izpratnē.

5.3.4. Iznomātājam ir tiesības pieprasīt ne biežāk kā reizi gadā pārskatu par Līguma 5.1.4. apakšpunktā paredzēto investīciju ieguldījumu Nomas objektā.

5.3.5. Citi pienākumi un tiesības, kas noteikti Līgumā.

**6. Nepārvarama vara**

6.1. Puses neatbild par Līguma saistību neizpildi vai izpildes nokavējumu, ja tas radies nepārvaramas varas apstākļos Civillikuma izpratnē, kurus Pusēm nav iespējams ietekmēt.

6.2. Pusei, kuru ietekmējusi nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu tās rīcībā esošo informāciju par nepārvaramas varas apstākļiem un to izraisītajām sekām), jāpieliek visas pūles, lai mazinātu nepārvaramas varas apstākļu sekas. Ja minētie apstākļi aizkavē vai pārtrauc Puses uzņemto saistību izpildi, tad tādejādi ietekmētais saistību izpildes laiks un Līguma darbības termiņš var tikt pagarināts par laika periodu, kas vienāds ar nepārvaramas varas apstākļu darbības periodu un laiku.

6.3. Ja nepārvaramas varas apstākļu rezultātā Puse nevar izpildīt no Līguma izrietošās saistības ilgāk kā 90 (deviņdesmit) kalendārās dienas pēc kārtas, tad Pusei ir tiesības izbeigt Līgumu.

**7. Īpašie noteikumi**

7.1. Puses apņemas parakstīt pie notāra nostiprinājuma lūgumu par Nomnieka nomas tiesību nostiprināšanu zemesgrāmatā.

7.2. Puses vienojas, ka visus dokumentus Nomnieka nomas tiesību nostiprināšanai zemesgrāmatā iesniegs Nomnieks 5 (piecu) darba dienu laika pēc nostiprinājuma lūguma parakstīšanas.

7.3. Visus izdevumus par nostiprinājuma lūguma sagatavošanu un/vai apliecināšanu, ka arī citus izdevumus (valsts un kancelejas nodevas), kas saistīti ar Nomnieka nomas tiesības nostiprināšanu zemesgrāmatā, sedz Nomnieks.

7.4. Līgumsodi :

7.4.1. Par Iznomātāja rēķinā noteiktās Nomas maksas maksājuma termiņa kavējumu Nomnieks pēc Iznomātāja pieprasījuma maksā Iznomātājam līgumsodu 0,1% (vienas desmitdaļas no procenta) apmērā no Nomas maksas par katru kavējuma dienu, bet ne vairāk par 10% (desmit procentu) no Nomas maksas.

7.5. Pēc Līguma termiņa beigām vai Līguma vienpusējas izbeigšanas Nomnieks nodod Nomas objektu atpakaļ Iznomātājam sakārtotu atbilstoši sakoptas vides prasībām, vai citā kārtībā saskaņā ar Līguma nosacījumiem.

7.6. Līguma izbeigšana:

7.6.1. Iznomātājs ir tiesīgs vienpusēji izbeigt Līgumu, paziņojot par to Nomniekam rakstveidā vismaz 2 (divus) mēnešus iepriekš, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, kā arī Nomnieka veiktos izdevumus nomas objektam, ja:

7.6.1.1. Nomnieka darbības dēļ tiek bojāts Nomas objekts;

7.6.1.2. Nomniekam ir bijuši vismaz trīs maksājumu kavējumi, kas kopā pārsniedz divu maksājumu periodu, tai skaitā Nomnieks nemaksā Nomas objekta nekustamā īpašuma nodokli vai tā kompensāciju un citas Līgumā iekļautās izmaksas vai nenorēķinās par Nomas objekta uzturēšanai nepieciešamajiem pakalpojumiem (piemēram, siltumenerģija, dabasgāzes piegāde, ūdensapgādes un kanalizācijas pakalpojumu nodrošināšana, sadzīves atkritumu izvešana), elektroenerģiju, sanitārtehniskajiem un tehniskajiem pakalpojumiem vai sakaru pakalpojumiem;

7.6.1.3. Nomas objekts bez Iznomātāja piekrišanas tiek nodots apakšnomā;

7.6.1.4. tiek pārkāpti Līguma nosacījumi, t. sk., ja Nomnieks nav veicis Līgumā paredzētos kapitālieguldījumus Nomas objektā vai nav veicis tos Līgumā noteiktajos termiņos.

7.6.1.5. Nomnieks lieto Nomas objektu vai jebkuru tā daļu Līgumā neparedzētiem mērķiem vai pretēji Līguma noteikumiem un viena mēneša laika pēc Iznomātāja paziņojuma saņemšanas nav pārtraucis un/vai novērsis šo pārkāpumu;

7.6.1.6. Nomnieks pieļāvis Līguma noteikumu pārkāpumu un viena mēneša laikā pēc Iznomātāja paziņojuma saņemšanas nav pārtraucis pārkāpumu vai nav novērsis pārkāpuma sekas;

7.6.1.7. ja ir uzsākts Nomnieka tiesiskas aizsardzības vai likvidācijas process, vai tiek pasludināts Nomnieka maksātnespējas process.

7.6.2. Nomnieks ir tiesīgs vienpusēji izbeigt Līgumu, paziņojot par to Iznomātājam rakstveidā vismaz 2 (divus) mēnešus iepriekš.

7.7. Saskaņā ar Ministru kabineta 2023. gada 7. februāra grozījumiem Ministru kabineta 2015. gada 13. oktobra noteikumos Nr. 593 "Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi" maksimālais sasniedzamo rezultatīvo rādītāju sasniegšanas termiņš iespējams līdz 2024. gada 31. decembris.

**8. Strīdu izšķiršanas kārtība**

8.1. Līguma izpildē piemērojami Latvijas Republikas tiesību akti.

8.2. Visi strīdi un nesaskanas, kas rodas vai var rasties Līguma izpildes gaitā, risināmi savstarpēju pārrunu ceļā, bet, nepanākot vienošanos 30 (trīsdesmit) kalendāro dienu laikā, strīdus izskata tiesā.

**9.** **Noslēguma noteikumi**

9.1. Puses apliecina, ka tām ir saprotams Līguma saturs, sasniedzamie mērķi un tā nosacījumi, atzīst Līgumu par pareizu un abpusēji izdevīgu.

9.2. Visi Līguma grozījumi sastādami rakstveidā un pievienojami Līgumam pielikumu veidā, kas pēc tam, kad tos parakstījušas abas Puses, kļūst par tā neatņemamu sastāvdaļu.

9.3. Ar Līguma noslēgšanas brīdi jebkādas agrākās Pušu vienošanās, rakstiskas vai mutiskas, kas attiecas uz Līguma priekšmetu, zaudē spēku un netiek ievērotas.

9.4. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.

9.5. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tajā noteikto mērķu sasniegšanu un Pušu tiesību realizēšanu.

9.6. Līgums ir saistošs Pusēm, to pilnvarotajām personām, kā ar tiesību un saistību pārņēmējiem. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdevies, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.

9.7. Visi paziņojumi un pretenzijas, kas saistītas ar Līguma izpildi, ir iesniedzami rakstveidā otrai Pusei Līgumā norādītajā adresē, un tie ir uzskatāmi par saņemtiem:

9.7.1. ja izsūtīti ierakstītā pasta sūtījumā, tad 7. (septītajā) dienā pēc nosūtīšanas dienas;

9.7.2. ja nodoti personīgi rokās pret parakstu, par saņemšanas datumu tiek uzskatīts konkrētais saņemšanas brīdis.

9.7.3. ja paziņoti ar elektroniskā pasta starpniecību uz Līgumā norādīto elektroniskā pasta adresi, izmantojot drošu elektronisko parakstu, tad par saņemšanas datumu tiek uzskatīta otrā darba diena pēc tā nosūtīšanas.

9.8. Puses apņemas nekavējoties paziņot viena otrai par savas juridiskās adreses un faktiskās atrašanās vietas maiņu, pārstāvja, bankas rekvizītu un citas būtiskas informācijas izmaiņām, kas var ietekmēt Līguma pienācīgas izpildes gaitu.

9.9. Līgums, tā noteikumi un saturs, kā arī visa informācija, kuru Puses atklāj viena otrai Līguma sastādīšanas un izpildes nolūkā, uzskatāmi par konfidenciālu un neatklājamu trešajām personām bez otras Puses piekrišanas, tiktāl, cik to neaizliedz normatīvie akti.

9.10. Līgums sastādīts uz 7 (septiņām) lapām latviešu valodā 3 (trijos) eksemplāros, pa vienam glabāšanā katrai no Pusēm, bet trešais eksemplārs iesniegšanai attiecīgajā zemesgrāmatu nodaļā, un līdz iesniegšanai glabājas pie Nomnieka.

9.11. Līguma izpildei Pušu pilnvarotās personas:

- Nomnieka pilnvarotā persona - [personas vārds, uzvārds] (tālrunis[tālruna numurs]; e-pasts [elektroniska pasta adresē]);

- Iznomātāja pilnvarotā persona - (personas vārds, uzvārds] (tālrunis [tālruņa numurs); e-pasts [elektroniskā pasta adrese]).

9.12. Puses viena otru 5 (piecu) darba dienu laika rakstveidā informē par jebkādām izmaiņām pilnvaroto personu sarakstā.

Līguma pielikumi:

1. Pielikums - Nomas objekta zemes robežu plāns.

**Pušu paraksti un rekvizīti:**

|  |  |  |
| --- | --- | --- |
| **IZNOMĀTĀJS**  **Līvānu novada pašvaldība**  Reģ. Nr. 90000065595 |  | **NOMIEKS** |